છેલ્લા એક સપ્તાહથી આ બાળકોને બચાવી લેવાનું કાર્ય આંતરરાષ્ટ્રીય નિષ્ણાતોના માર્ગદર્શન હેઠળ ચાલી રહ્યું છે. દરમિયાન, અમેરિકન ઉદ્યોગસાહસિક એલન મસ્કે પણ આ બાળકોની મદદ માટે મદદની ઓફર કરી છે. તેમણે મિનિ-સબમરિનની મદદ આપવાની ઓફર કરી છે. ગુફામાં અત્યંત સાંકડી જગ્યા હોવાથી તેમણે મિની સબમરિન આપવા તૈયારી દર્શાવી છે. બીજી તરફ, ચિંતાતુર વાલીઓ ગુફાના પ્રવેશદ્વાર પર પોતાના સંતાનો બહાર આવે તેની રાહ જોઈ રહ્યાં છે અને વરસતા વરસાદમાં ત્યાંને ત્યાં બેસી રહ્યાં છે. વાલીઓના જણાવ્યા પ્રમાણે તેમનામાંથી કોઈને કોનું બાળક હેમખેમ બહાર આવ્યું છે તેની માહિતી આપવામાં આવી નથી. વાલીઓમાં કોઈ ઉચાટ કે અફરાતફરી ન સર્જાય તે હેતુથી આમ કરવામાં આવી રહ્યું છે.